arnastofnun/IGC-2024 huggingface dataset:
Kolefnismerking á kjötvörur og garðyrkjuafurðir til manneldis Þingsályktunartillaga - þingskjal nr. 1028

152. löggjafarþing 2021–2022.

Þingskjal 1028 - 685. mál.

Tillaga til þingsályktunar um kolefnismerkingu á kjötvörur og garðyrkjuafurðir til manneldis.

Flm.: Þorgrímur Sigmundsson, Sigurður Páll Jónsson, Ásmundur Friðriksson.

Alþingi ályktar að fela matvælaráðherra að beita sér fyrir því að teknar verði upp upprunamerkingar á kjötvörur með skýrari hætti en nú er, þar sem m.a. komi fram upplýsingar um kolefnisspor vegna flutnings viðkomandi vöru, sem og á garðyrkjuafurðir til manneldis. Ráðherra geri Alþingi grein fyrir stöðu málsins fyrir lok árs 2022.

Greinargerð.

Tillagan var áður lögð fram á 149. löggjafarþingi (275. mál) og á 150. löggjafarþingi (265. mál) en náði ekki fram að ganga og er nú lögð fram aftur óbreytt.

Í október 2018 kom út skýrsla milliríkjanefndar Sameinuðu þjóðanna um loftslagsbreytingar (Intergovernmental Panel on Climate Change, IPCC) sem varpar ljósi á þær miklu áskoranir sem mannkynið stendur frammi fyrir í loftslagsmálum. Þar kemur fram að bregðast þurfi við loftslagsbreytingum strax og vinna markvisst að því að afstýra því að meðalhiti á jörðinni hækki um meira en 1,5 gráður með hörmulegum afleiðingum fyrir lífríkið. Ljóst er því að öll ríki þurfa að bregðast við af krafti og það strax. Umhverfis- og auðlindaráðherra lagði fram aðgerðaáætlun í loftslagsmálum 2018–2030 en markmiðið með henni er að draga úr losun gróðurhúsalofttegunda og stuðla að aukinni kolefnisbindingu þannig að Ísland geti staðið við markmið Parísarsamningsins til 2030 og markmið ríkisstjórnarinnar um kolefnishlutleysi árið 2040. Stefnan er metnaðarfull en betur má ef duga skal og nauðsynlegt að skoða alla kosti við að minnka kolefnissporið.

Kjötvörur eru fluttar hingað hvaðanæva úr heiminum með tilheyrandi umhverfisáhrifum. Ljóst er að kolefnisspor kjöts sem flutt er t.d. frá Nýja Sjálandi er mun stærra en kjöts sem er flutt í búðir frá framleiðendum innan lands. Á síðari árum hafa kröfur neytenda um upplýsingar um vöru stóraukist, t.d. um innihald vöru og uppruna hennar. Flutningsmenn telja nauðsynlegt að neytendur fái upplýsingar um kolefnisspor vörunnar, þ.e. hve mikil loftslagsáhrif framleiðsla og flutningur á viðkomandi vöru hefur haft. Þar með getur neytandi tekið upplýsta ákvörðun og valið umhverfisvænni kost kjósi hann svo. Flutningsmenn benda á að ein af aðgerðum í aðgerðaáætlun dönsku ríkisstjórnarinnar í loftslagsmálum er að hefja vitundarvakningu meðal fólks um áhrif matvælaframleiðslu á loftslag. Í því felst að matvæli verða merkt með límmiða þar sem fram koma áhrif vörunnar á loftslagið. Þá hafa skráningarfyrirtæki í Svíþjóð í samstarfi við sænsku bændasamtökin búið til merkingarkerfi fyrir matvörur sem sýnir hvaða áhrif framleiðslan hefur haft á loftslag.
Samningsviðauki nr. 16 við samninginn um verndun mannréttinda og mannfrelsis Þingsályktunartillaga - þingskjal nr. 1090

152. löggjafarþing 2021–2022.

Þingskjal 1090 - 710. mál.

Tillaga til þingsályktunar um fullgildingu og lögfestingu samningsviðauka nr. 16 við samninginn um verndun mannréttinda og mannfrelsis frá 4. nóvember 1950 (mannréttindasáttmála Evrópu).

Flm.: Arndís Anna Kristínardóttir Gunnarsdóttir, Ásthildur Lóa Þórsdóttir, Björn Leví Gunnarsson, Eyjólfur Ármannsson, Gísli Rafn Ólafsson, Guðmundur Ingi Kristinsson, Halldóra Mogensen, Helga Vala Helgadóttir, Helga Þórðardóttir, Jakob Frímann Magnússon, Jóhann Páll Jóhannsson, Lenya Rún Taha Karim, Tómas A. Tómasson, Þórhildur Sunna Ævarsdóttir.

Alþingi ályktar að fela ríkisstjórninni fyrir Íslands hönd að undirrita og fullgilda samningsviðauka nr. 16 við samninginn um verndun mannréttinda og mannfrelsis frá 4. nóvember 1950 (mannréttindasáttmála Evrópu). Fullgilding samningsviðaukans skal fara fram eigi síðar en við árslok 2022. Ríkisstjórnin skal að því búnu stefna að því að efnisákvæði viðaukans verði lögfest svo fljótt sem verða má.

Greinargerð.

Samningsviðauki nr. 16 við samning um verndun mannréttinda og mannfrelsis frá 4. nóvember 1950 (mannréttindasáttmála Evrópu) gekk í gildi 1. ágúst 2018 við fullgildingu tíu aðildarríkja á samningsviðaukanum: Albaníu, Armeníu, Eistlands, Finnlands, Frakklands, Georgíu, Litháen, San Marínó, Slóveníu og Úkraínu. Síðan þá hafa eftirfarandi lönd einnig fullgilt samningsviðaukann: Andorra, Bosnía og Hersegóvína, Grikkland, Holland, Lúxemborg og Slóvakía.

Samningsviðaukinn heimilar æðstu dómstólum hvers aðildarríkis að óska eftir ráðgefandi áliti frá Mannréttindadómstól Evrópu þegar álitaefni kunna að rísa varðandi túlkun eða beitingu þeirra réttinda sem tryggð eru með mannréttindasamningi Evrópu eða tilheyrandi samningsviðaukum. Yfirdeild Mannréttindadómstóls Evrópu kveður upp slík ráðgefandi álit sem innibera röksemdafærslu dómstólsins en eru ekki bindandi.

Beiðni um ráðgefandi álit þarf að varða mál sem liggur fyrir viðkomandi landsdómstól. Mannréttindadómstóll Evrópu hefur sjálfdæmi um það hvort dómstóllinn veitir ráðgefandi álit.

Samkvæmt þáverandi forseta Mannréttindadómstóls Evrópu (2015–2019), Guido Raimondi, styrkir samningsviðauki nr. 16 samtal milli Mannréttindadómstóls Evrópu og æðstu dómstóla aðildarríkjanna. Samningsviðaukinn er undirstöðuatriði í sögu mannréttindasáttmála Evrópu og meiri háttar þróun í verndun mannréttinda í Evrópu.

Níu önnur lönd hafa einnig undirritað samningsviðaukann en eiga eftir að fullgilda hann: Aserbaídsjan, Belgía, Ítalía, Moldóva, Norður-Makedónía, Noregur, Rúmenía, Svartfjallaland og Tyrkland.
Staðfesting samninga Íslands um afmörkun landgrunnsins handan 200 sjómílna Þingsályktun - þingskjal nr. 1093

152. löggjafarþing 2021–2022.

Nr. 13/152.

Þingskjal 1093 - 354. mál.

Þingsályktun um staðfestingu samninga Íslands við Noreg annars vegar og Danmörku fyrir hönd Færeyja hins vegar um afmörkun landgrunnsins handan 200 sjómílna á svæðinu milli Færeyja, Íslands, meginlands Noregs og Jan Mayen (Síldarsmugan).

Alþingi ályktar að heimila ríkisstjórninni að staðfesta fyrir Íslands hönd samning milli ríkisstjórnar Íslands annars vegar og ríkisstjórnar Konungsríkisins Danmerkur ásamt landsstjórn Færeyja hins vegar er varðar afmörkun landgrunnsins handan 200 sjómílna á svæðinu milli Færeyja, Íslands, meginlands Noregs og Jan Mayen, sem og samning milli ríkisstjórnar Íslands og ríkisstjórnar Noregs er varðar afmörkun landgrunnsins handan 200 sjómílna á svæðinu milli Færeyja, Íslands, meginlands Noregs og Jan Mayen, sem undirritaðir voru í Stokkhólmi 30. október 2019.

Samþykkt á Alþingi 30. maí 2022.
Ákvörðun nr. 22/2020 um breytingu á IX. viðauka við EES-samninginn Þingsályktun - þingskjal nr. 1094

152. löggjafarþing 2021–2022.

Nr. 14/152.

Þingskjal 1094 - 434. mál.

Þingsályktun um staðfestingu ákvörðunar sameiginlegu EES-nefndarinnar nr. 22/2020 um breytingu á IX. viðauka (Fjármálaþjónusta) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 22/2020 frá 7. febrúar 2020 um breytingu á IX. viðauka (Fjármálaþjónusta) við EES-samninginn frá 2. maí 1992 og fella inn í samninginn eftirfarandi gerðir:

1. Reglugerð Evrópuþingsins og ráðsins (ESB) 2017/1131 frá 14. júní 2017 um peningamarkaðssjóði.

2. Framselda reglugerð framkvæmdastjórnarinnar (ESB) 2018/990 frá 10. apríl 2018 um breytingu á og viðbætur við reglugerð Evrópuþingsins og ráðsins (ESB) 2017/1131 að því er varðar einfalda, gagnsæja og staðlaða verðbréfun (STS-verðbréfun) og eignatryggð skammtímabréf, kröfur um eignir sem mótteknar eru sem hluti af endurhverfri verðbréfasölu og aðferðafræði við lánshæfismat.

3. Framkvæmdarreglugerð framkvæmdastjórnarinnar (ESB) 2018/708 frá 17. apríl 2018 um tæknilega framkvæmdarstaðla að því er varðar sniðmát sem rekstraraðilum peningamarkaðssjóða ber að nota við skýrslugjöf til lögbærra yfirvalda eins og mælt er fyrir um í 37. gr. reglugerðar Evrópuþingsins og ráðsins (ESB) 2017/1131.

Samþykkt á Alþingi 30. maí 2022.
Ákvörðun nr. 215/2021 um breytingu á IX. viðauka við EES-samninginn Þingsályktun - þingskjal nr. 1095

152. löggjafarþing 2021–2022.

Nr. 15/152.

Þingskjal 1095 - 462. mál.

Þingsályktun um staðfestingu ákvörðunar sameiginlegu EES-nefndarinnar nr. 215/2021 um breytingu á IX. viðauka (Fjármálaþjónusta) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 215/2021 frá 9. júlí 2021 um breytingu á IX. viðauka (Fjármálaþjónusta) við EES-samninginn frá 2. maí 1992 og fella inn í samninginn reglugerð Evrópuþingsins og ráðsins (ESB) 2019/2115 frá 27. nóvember 2019 um breytingu á tilskipun 2014/65/ESB og reglugerðum (ESB) nr. 596/2014 og (ESB) 2017/1129 að því er varðar að stuðla að notkun vaxtarmarkaða lítilla og meðalstórra fyrirtækja.

Samþykkt á Alþingi 30. maí 2022.
Ákvörðun nr. 274/2021 um breytingu á XI. viðauka og bókun 37 við EES-samninginn o.fl. Þingsályktun - þingskjal nr. 1096

152. löggjafarþing 2021–2022.

Nr. 16/152.

Þingskjal 1096 - 463. mál.

Þingsályktun um staðfestingu ákvarðana sameiginlegu EES-nefndarinnar nr. 274/2021 um breytingu á XI. viðauka (Rafræn fjarskipti, hljóð- og myndmiðlun og upplýsingasamfélagið) og bókun 37 (sem inniheldur skrána sem kveðið er á um í 101. gr.) við EES-samninginn og nr. 275/2021 um breytingu á XI. viðauka (Rafræn fjarskipti, hljóð- og myndmiðlun og upplýsingasamfélagið) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd eftirfarandi ákvarðanir sameiginlegu EES-nefndarinnar:

1. Ákvörðun sameiginlegu EES-nefndarinnar nr. 274/2021 frá 24. september 2021 um breytingu á XI. viðauka (Rafræn fjarskipti, hljóð- og myndmiðlun og upplýsingasamfélagið) og bókun 37 (sem inniheldur skrána sem kveðið er á um í 101. gr.) við EES-samninginn frá 2. maí 1992 og fella inn í samninginn reglugerð Evrópuþingsins og ráðsins (ESB) 2018/1971 frá 11. desember 2018 um að koma á fót evrópskum hópi eftirlitsaðila á sviði rafrænna fjarskipta (BEREC) og stofnun til að styðja við BEREC-hópinn (BEREC-skrifstofu), um breytingu á reglugerð (ESB) 2015/2120 og um niðurfellingu reglugerðar (EB) nr. 1211/2009.

2. Ákvörðun sameiginlegu EES-nefndarinnar nr. 275/2021 frá 24. september 2021 um breytingu á XI. viðauka (Rafræn fjarskipti, hljóð- og myndmiðlun og upplýsingasamfélagið) við EES-samninginn frá 2. maí 1992 og fella inn í samninginn tilskipun Evrópuþingsins og ráðsins (ESB) 2018/1972 frá 11. desember 2018 um setningu evrópskra reglna um fjarskipti (endurútgefin).

Samþykkt á Alþingi 30. maí 2022.
Ákvörðun nr. 171/2021 um breytingu á IX. viðauka við EES-samninginn Þingsályktun - þingskjal nr. 1097

152. löggjafarþing 2021–2022.

Nr. 17/152.

Þingskjal 1097 - 500. mál.

Þingsályktun um staðfestingu ákvörðunar sameiginlegu EES-nefndarinnar nr. 171/2021 um breytingu á IX. viðauka (Fjármálaþjónusta) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 171/2021 frá 11. júní 2021 um breytingu á IX. viðauka (Fjármálaþjónusta) við EES-samninginn og fella inn í samninginn eftirfarandi gerðir:

1. Tilskipun Evrópuþingsins og ráðsins 2014/92/ESB frá 23. júlí 2014 um samanburð gjalda er varða greiðslureikninga, skipti á greiðslureikningum og aðgengi að almennum greiðslureikningum.

2. Framselda reglugerð framkvæmdastjórnarinnar (ESB) 2018/32 frá 28. september 2017 um viðbætur við tilskipun Evrópuþingsins og ráðsins 2014/92/ESB að því er varðar tæknilega eftirlitsstaðla um staðlaða hugtakanotkun Sambandsins yfir dæmigerðustu tegundir þjónustu sem tengjast greiðslureikningum.

3. Framkvæmdarreglugerð framkvæmdastjórnarinnar (ESB) 2018/33 frá 28. september 2017 um tæknilega framkvæmdarstaðla að því er varðar staðlað framsetningarform fyrir gjaldayfirlitið og sameiginlegt tákn þess samkvæmt tilskipun Evrópuþingsins og ráðsins 2014/92/ESB.

4. Framkvæmdarreglugerð framkvæmdastjórnarinnar (ESB) 2018/34 frá 28. september 2017 um tæknilega framkvæmdarstaðla að því er varðar staðlað framsetningarsnið fyrir gjaldskrána og sameiginlegt tákn þess samkvæmt tilskipun Evrópuþingsins og ráðsins 2014/92/ESB.

Samþykkt á Alþingi 30. maí 2022.
Ákvörðun nr. 76/2022 um breytingu á IX. viðauka við EES-samninginn Þingsályktun - þingskjal nr. 1098

152. löggjafarþing 2021–2022.

Nr. 18/152.

Þingskjal 1098 - 501. mál.

Þingsályktun um staðfestingu ákvörðunar sameiginlegu EES-nefndarinnar nr. 76/2022 um breytingu á IX. viðauka (Fjármálaþjónusta) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 76/2022 frá 18. mars 2022 um breytingu á IX. viðauka (Fjármálaþjónusta) við EES-samninginn frá 2. maí 1992 og fella inn í samninginn annars vegar reglugerð Evrópuþingsins og ráðsins (ESB) 2019/2160 frá 27. nóvember 2019 um breytingu á reglugerð (ESB) nr. 575/2013 að því er varðar áhættuskuldbindingar í formi sértryggðra skuldabréfa og hins vegar tilskipun Evrópuþingsins og ráðsins (ESB) 2019/2162 frá 27. nóvember 2019 um útgáfu sértryggðra skuldabréfa og opinbert eftirlit með sértryggðum skuldabréfum og um breytingu á tilskipunum 2009/65/EB og 2014/59/ESB.

Samþykkt á Alþingi 30. maí 2022.
Minnisvarði um eldgosið á Heimaey Nefndarálit - þingskjal nr. 1161

152. löggjafarþing 2021–2022.

2. uppprentun.

Þingskjal 1161 - 376. mál.

Framsögumaður.

Síðari umræða.

Nefndarálit með breytingartillögu um tillögu til þingsályktunar um minnisvarða um eldgosið á Heimaey.

Frá allsherjar- og menntamálanefnd.

Nefndin hefur fjallað um málið og fengið umsögn Vestmannaeyjabæjar um málið.

Með þingsályktunartillögunni er lagt til að Alþingi feli forsætisráðherra að skipa nefnd til að undirbúa kaup á minnisvarða um Heimaeyjargosið 1973.

Á næsta ári verða 50 ár liðin frá eldgosinu á Heimaey. Að mati nefndarinnar er mikilvægt að þeirra tímamóta verði minnst á veglegan hátt í Vestmannaeyjum sem og sögu eldsumbrotanna og samfélagsins.

Nokkuð er frá því að málinu var dreift á Alþingi og sá frestur sem nefnd forsætisráðherra er ætlaður orðinn skammur. Leggur nefndin því til að hann verði rýmkaður.

Nefndin tekur að öðru leyti heils hugar undir efni tillögunnar og leggur til að tillagan verði samþykkt með eftirfarandi

BREYTINGU:

Í stað orðsins „ágúst“ í 3. málsl. tillögugreinarinnar komi: október.

Sigurður Páll Jónsson var fjarverandi við afgreiðslu málsins. Lilja Rannveig Sigurgeirsdóttir og Logi Einarsson voru fjarverandi við afgreiðslu málsins en rita undir álitið samkvæmt heimild í 2. mgr. 29. gr. þingskapa. Sigmar Guðmundsson áheyrnarfulltrúi er samþykkur áliti þessu.

Alþingi, 3. júní 2022.
Framfylgd ályktana Vestnorræna ráðsins árið 2021 Nefndarálit - þingskjal nr. 1162

152. löggjafarþing 2021–2022.

Þingskjal 1162 - 643. mál.

Síðari umræða.

Síðari umræða.

Nefndarálit um tillögu til þingsályktunar um framfylgd ályktana Vestnorræna ráðsins árið 2021.

Frá utanríkismálanefnd.

Nefndin hefur fjallað um málið og fengið á sinn fund Steinunni Þóru Árnadóttur, formann Íslandsdeildar Vestnorræna ráðsins, og Bylgju Árnadóttur, ritara Íslandsdeildar.

Með tillögunni er skorað á ríkisstjórnina að vinna að framkvæmd tveggja ályktana Vestnorræna ráðsins sem samþykktar voru á ársfundi ráðsins 1. september 2021, um aukið vestnorrænt samstarf á vettvangi umhverfis- og loftslagsmála (nr. 1/2021) og um samstarf vestnorrænna háskóla um fjarkennslu (nr. 2/2021).

Í ályktun Vestnorræna ráðsins nr. 1/2021 kallar ráðið eftir því að umhverfisráðherrar landanna þriggja geri með sér samstarfssamning þar sem m.a. verði kveðið á um árlegan samráðsfund ráðherranna. Á þeim fundum gæfist tækifæri til að auka vestnorrænt samstarf og deila reynslu og lausnum í umhverfis- og loftslagsmálum.

Í ályktun Vestnorræna ráðsins nr. 2/2021 hvetja menntamálaráðherrar Íslands, Grænlands og Færeyja til aukins samstarfs landanna þriggja um háskólamenntun með hjálp fjarkennslu. Tækniþróun, bætt fjarskipti og aukin reynsla af fjarkennslu hefur undanfarin ár gjörbreytt möguleikum íbúa strjálbýlla svæða til að sækja sér fjölbreytta háskólamenntun. Fjarnám getur haft jákvæð áhrif á þroska einstaklinga, búsetu í heimabyggð og þannig á heilbrigði samfélaga á norðurslóðum. Með það í huga er hvatt til þess að menntamálaráðherrar landanna þriggja skoði möguleika á að innleiða fjarnám í samstarfi háskóla í löndunum þremur.

Nefndin leggur til að tillagan verði samþykkt.

Gísli Rafn Ólafsson, áheyrnarfulltrúi í nefndinni, er samþykkur áliti þessu.

Alþingi, 3. júní 2022.
Staðfesting viðbótarsamninga við Norður-Atlantshafssamninginn um aðild Finnlands og Svíþjóðar Þingsályktun - þingskjal nr. 1177

152. löggjafarþing 2021–2022.

Nr. 19/152.

Þingskjal 1177 - 715. mál.

Þingsályktun um staðfestingu viðbótarsamninga við Norður-Atlantshafssamninginn um aðild Lýðveldisins Finnlands og Konungsríkisins Svíþjóðar.

Alþingi ályktar að heimila ríkisstjórninni að staðfesta fyrir Íslands hönd fyrirhugaða viðbótarsamninga við Norður-Atlantshafssamninginn um aðild Lýðveldisins Finnlands og Konungsríkisins Svíþjóðar þegar þeir liggja fyrir.

Samþykkt á Alþingi 7. júní 2022.
Áætlun um vernd og orkunýtingu landsvæða Breytingartillaga - þingskjal nr. 1213

152. löggjafarþing 2021–2022.

Þingskjal 1213 - 332. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá meiri hluta umhverfis- og samgöngunefndar (VilÁ, HSK, IOI, NTF, OPJ).

1. Við lið 1, Orkunýtingarflokkur.

a. Flokkur A, Vatnasvið orðist svo:

b. Flokkur C, Vindorka orðist svo:

2. Liður 2, Biðflokkur orðist svo:

3. Við lið 3, Verndarflokkur. Flokkur A, Vatnasvið orðist svo:
Fjármálaáætlun fyrir árin 2023–2027 Breytingartillaga - þingskjal nr. 1214

152. löggjafarþing 2021–2022.

Þingskjal 1214 - 513. mál.

Síðari umræða.

Breytingartillaga við tillögu til þingsályktunar um fjármálaáætlun fyrir árin 2023–2027.

Frá meiri hluta fjárlaganefndar (BjG, TBE, BHar, SVS, VilÁ, ÞórP).

Töflur í tillögugreininni orðist svo:

Lykiltölur um afkomu og efnahag opinberra aðila.

Rekstraryfirlit fyrir hið opinbera árin 2023–2027.

Rekstraryfirlit fyrir ríkissjóð (A1-hluta) árin 2023–2027.

Rekstraryfirlit fyrir A-hluta sveitarfélaga árin 2023–2027.

Heildarútgjöld málefnasviða árin 2023–2027.

Útgjaldarammar málefnasviða árin 2023–2027.

Sjóðstreymi ríkissjóðs (A1-hluta) árin 2023–2027.
Fjármálaáætlun fyrir árin 2023–2027 Breytingartillaga - þingskjal nr. 1222

152. löggjafarþing 2021–2022.

Þingskjal 1222 - 513. mál.

Síðari umræða.

Breytingartillaga við breytingartillögu á þingskjali 1214 [Fjármálaáætlun fyrir árin 2023–2027].

Frá 3. minni hluta fjárlaganefndar (EÁ).

Við töfluna Heildarútgjöld málefnasviða árin 2023–2027 og töfluna Útgjaldarammar málefnasviða árin 2023–2027. Eftirfarandi liður breytist sem hér segir:

Greinargerð.

Í tillögunni er gert ráð fyrir 2,5% árlegri hækkun framlaga umfram forsendur fjármálaáætlunar.

Í b-lið er gert ráð fyrir 300 m.kr. hækkun á ári til að fjármagna rekstur SÁÁ.

Í c-lið er gert ráð fyrir að málefnasvið 27 hækki um 10 ma.kr. á hverju ári.
Áætlun um vernd og orkunýtingu landsvæða Breytingartillaga - þingskjal nr. 1253

152. löggjafarþing 2021–2022.

Þingskjal 1253 - 332. mál.

Síðari umræða.

Breytingartillaga við breytingartillögu á þingskjali 1213 [Áætlun um vernd og orkunýtingu landsvæða].

Frá Andrési Inga Jónssyni, Þorbjörgu Sigríði Gunnlaugsdóttur og Þórunni Sveinbjarnardóttur

Liðirnir:

a. Suðurland, Þjórsá-vestur, Kjalölduveita, R3156A,

b. Norðurland, Héraðsvötn, Skatastaðavirkjun C, R3107C,

c. Norðurland, Héraðsvötn, Skatastaðavirkjun D, R3107D,

d. Norðurland, Héraðsvötn, Villinganesvirkjun, R3108A,

e. Norðurland, Héraðsvötn, Blanda, Vestari-Jökulsá, R3108A

í 2. tölul. falli brott.

Greinargerð.

1., 2. og 3. minni hluti umhverfis- og samgöngunefndar standa saman að þessari breytingartillögu þess efnis að tilgreindir virkjunarkostir verði ekki færðir úr verndarflokki í biðflokk líkt og meiri hlutinn leggur til.
Áætlun um vernd og orkunýtingu landsvæða Breytingartillaga - þingskjal nr. 1258

152. löggjafarþing 2021–2022.

Þingskjal 1258 - 332. mál.

Síðari umræða.

Breytingartillaga við tillögu til þingsályktunar um áætlun um vernd og orkunýtingu landsvæða.

Frá 3. minni hluta umhverfis- og samgöngunefndar (AIJ).

Eftirtaldir liðir í A-lið 1. tölul. ( Orkunýtingarflokkur, Vatnasvið) færist í A-lið 2. tölul. ( Biðflokkur, Vatnasvið):

a. Suðurland, Þjórsá, Hvammsvirkjun, R3129A,

b. Vestfirðir, Ófeigsfjörður, Hvalárvirkjun, R3104B.
Tímasett aðgerðaáætlun um einföldun regluverks Nefndarálit - þingskjal nr. 1292

152. löggjafarþing 2021–2022.

Þingskjal 1292 - 143. mál.

Síðari umræða.

Nefndarálit með frávísunartillögu um tillögu til þingsályktunar um tímasetta aðgerðaáætlun um einföldun regluverks.

Frá meiri hluta efnahags- og viðskiptanefndar.

Þingsályktunartillagan mælir fyrir um að forsætisráðherra sé falið að hafa forgöngu um að ríkisstjórnin geri tímasetta aðgerðaáætlun um einföldun regluverks og að við vinnuna verði miðað við að uppfylla að minnsta kosti markmið stöðuskýrslu ráðgjafarnefndar um opinberar eftirlitsreglur um einföldun gildandi regluverks frá september 2014 og sértækar jafnt sem almennar aðgerðir útlistaðar og tímasettar. Lagt er til að forsætisráðherra kynni Alþingi aðgerðaáætlunina á vorþingi 2022.

Í tillögunni felst að aðgerðaáætlun forsætisráðherra verði kynnt á vorþingi 2022. Þar sem fyrirséð er að forsætisráðherra yrði ómögulegt að framkvæma efni ályktunarinnar innan þeirra tímamarka sem þar eru tilgreind er ekki unnt að samþykkja tillöguna óbreytta. Meiri hlutinn tekur undir að einfalda þurfi regluverk en telur aftur á móti ekki æskilegt að slíkar aðgerðir og gerð áætlana byggist á stöðuskýrslu sem gerð var fyrir tæplega átta árum. Margt hefur breyst innan íslensks stjórnkerfis og þurfa slíkar aðgerðir að grundvallast á nýjustu gögnum og upplýsingum sem völ er á.

Meiri hlutinn leggur því til að tillögunni verði vísað til ríkisstjórnarinnar og henni falið að gera úttekt á nauðsyn þess að regluverk verði einfaldað.

Hafdís Hrönn Hafsteinsdóttir var fjarverandi við afgreiðslu málsins en skrifar undir álitið með heimild í 2. mgr. 29. gr. þingskapa.

Alþingi, 14. júní 2022.
Samþykki til frestunar á fundum Alþingis Stjórnartillaga - þingskjal nr. 1298

152. löggjafarþing 2021–2022.

Þingskjal 1298 - 740. mál.

Stjórnartillaga.

Tillaga til þingsályktunar

um samþykki til frestunar á fundum Alþingis samkvæmt 1. mgr. 23. gr. stjórnarskrárinnar.

Frá forsætisráðherra.

Alþingi ályktar að veita samþykki til þess að fundum þingsins verði frestað frá 15. júní 2022 eða síðar, ef nauðsyn krefur, til 13. september 2022.